FCA09
Escrit d’interposició de recurs contenciós administratiu en el supòsit d’inactivitat de l’Administració. (article 45.1 LJCA, en relació amb els seus articles 25.2 i 29)

A LA SALA CONTENCIOSA ADMINISTRATIVA 
O
A LA SECCIÓ CONTENCIOSA ADMINISTRATIVA DEL TRIBUNAL D’INSTÀNCIA

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se a la Secció), en nom d .................., representació que acredito mitjançant l’escriptura de poder adjunta que presento / el certificat d’inscripció en l’Arxiu electrònic d’apoderaments judicials amb núm. de registre .........., comparec davant d’aquesta Sala / d’aquesta Secció del Tribunal d’Instància i 

MANIFESTO:
1.	Que en aplicació del que disposa ...... (citeu la disposició que obliga l’Administració sense necessitar cap acte d’aplicació o acte administratiu obligatori), el ...... (òrgan administratiu que es considera obligat) estava obligat a ............. (determinar la prestació que l’Administració estava obligada a realitzar), sense que, malgrat el temps transcorregut, hagi realitzat cap activitat per fer-la efectiva. 
2.	Que en data ...... el meu representat/da va presentar la reclamació a què fa referència l’article 29.1 de la LJCA, i han transcorregut tres mesos (si l’Administració estava obligada a executar un acte ferm, el termini seria d’un mes) fins a la data d’avui sense que l’Administració hagi complert la prestació a què està obligada.
3.	Que, mitjançant aquest escrit, interposo recurs contenciós administratiu contra la inactivitat esmentada, de conformitat amb el que estableix l’article 45.1 de la LJCA i, en compliment del que disposa el seu apartat 2:
a)	adjunto com a document núm. 1 l’escriptura de poder que acredita la representació amb què comparec.
b)	adjunto com a document núm. 2 còpia segellada de la reclamació a què fa referència l’article 29.1 de la LJCA.
c)	adjunto com a document núm. 3 el document que acredita la legitimació activa del recurrent (imprescindible quan la té per haver-la-hi transmès altri per herència o qualsevol altre títol).
d)	adjunto com a document núm. 4 el certificat que acredita el compliment dels requisits exigits per interposar aquest recurs contenciós administratiu (imprescindible quan es tracta de persones jurídiques, d’acord amb les normes o estatuts que els siguin d’aplicació, excepte si s’han incorporat o inserit dins de l’escriptura de poder).
4.	Que, tal com consta en la reclamació, la inactivitat consisteix en ..................
5.	Que, per derivar la inactivitat contra la qual interposo el recurs de ......... (òrgan administratiu contra la inactivitat del qual es recorre) i referir-se a ............ (podeu indicar la matèria a l’efecte d’efectuar unes consideracions sobre la competència de l’òrgan judicial al qual s’adreça el recurs contenciós administratiu), la competència per conèixer del recurs correspon a aquesta Sala / aquesta Secció Contenciosa Administrativa del Tribunal d’Instància, segons el que disposa l’article ..... (8 per a les competències de les seccions contencioses administratives dels tribunals d’instància, 9 per a les competències del Tribunal Central d’Instància, 10 per a les competències de les sales dels TSJ, 11 per a les competències de la Sala de l’AN, o 12 per a les competències de la Sala del TS) de la LJCA, en atribuir-li la competència en matèria de .......................
Tanmateix, per al cas que no s’entengui així, és procedent que aquesta Sala / aquesta Secció trameti les actuacions a l’òrgan jurisdiccional competent, en aplicació de l’article 7.3 de la LJCA.

Per això, 

SOL·LICITO:
1.	Que admeteu aquest escrit amb els documents que hi annexo.
2.	Que tingueu per interposat recurs contenciós administratiu contra la inactivitat de ...... .
3.	Que, prèviament efectuats els tràmits preceptius, reclameu l’expedient administratiu a l’organisme esmentat, el qual se m’ha de posar de manifest per formalitzar la demanda.

ALTRESSÍ PRIMER DIC: Que, d’acord amb el que resulta de la legalitat vigent, interessa a aquesta part que el procés es tramiti en llengua catalana en les diverses instàncies que tinguin lloc a Catalunya.

Que l’Acord de la Sala de Govern del Tribunal Superior de Justícia de Catalunya, de 26 de gener de 2010, relatiu al dret d’adopció lingüística, preveu, com a punt tercer:

“Trametre un recordatori general adreçat als jutges i magistrats de l’àmbit d’aquest Tribunal Superior en què es reiterin les seves obligacions com a garants de l’efectivitat dels drets de les parts processals en els casos en què aquestes exerceixin el seu dret d’opció lingüística i, així mateix, recomanar-los que, des del mateix moment en què es tingui per exercit el dret, es consigni tal circumstància a la caràtula del procediment, en un lloc i de manera manifesta i visible, per tal que en instàncies superiors pugui constatar-se fàcilment l’opció escollida i assegurar-ne amb això l’efectivitat”.

D’acord amb tot l’anterior, i a l’empara de l’article 9 de la Carta europea de les llengües regionals i minoritàries, de l’article 13 de la Llei 1/1998, de 7 de gener, de política lingüística, i de l’article 231 de la Llei orgànica 6/1985, d’1 de juliol, del poder judicial,

SOL·LICITO: Que les actuacions d’aquest procés es tramitin en llengua catalana.

....., ....... de/d’................. de ..............